Specialiųjų pirkimo sąlygų 2 priedas
BENDROSIOS PRAKTIKOS SLAUGYTOJŲ PROFESINĖS KVALIFIKACIJOS TOBULINIMO MOKYMŲ PASLAUGŲ TECHNINĖ SPECIFIKACIJA

1. BENDROJI INFORMACIJA APIE PROJEKTĄ

1.1. 	Perkančioji organizacija – Valstybinė akreditavimo sveikatos priežiūros veiklai tarnyba prie Sveikatos apsaugos ministerijos  (toliau – VASPVT).
1.2. 	Projekto pavadinimas – Užsienio sveikatos priežiūros specialistų (įskaitant ir iš Lietuvos išvykusius sveikatos priežiūros specialistus) ir neaktyvių sveikatos priežiūros specialistų pritraukimas, projekto Nr. 09-030-P-0001.
1.3. 	Projekto tikslas – sumažinti asmens sveikatos priežiūros (toliau – ASP) specialistų trūkumą Lietuvoje, pagerinti sveikatos priežiūros paslaugų kokybę ir prieinamumą pacientams.
1.4. 	Projekto tikslinė grupė – ASP specialistai ir kiti sveikatos priežiūros srityje dirbantys specialistai:
· užsienio sveikatos priežiūros specialistai – asmenys, turintys profesinės ar aukštosios mokyklos diplomą arba licenciją, patvirtinančius įgytą sveikatos priežiūros specialisto profesinę kvalifikaciją užsienyje; 
· neaktyvūs sveikatos priežiūros specialistai – asmenys, turintys VASPVT išduotas specialistų licencijas arba spaudo numerį (licencija, spaudo numeris gali būti galiojantis arba negaliojantis).

2. BENDROJI INFORMACIJA APIE PIRKIMO KONTEKSTĄ

2.1. Pirkimo objektas – privalomųjų ir papildomųjų (bendra apimtis – 160 val.) bendrosios praktikos slaugytojų profesinės kvalifikacijos tobulinimo mokymų paslaugos, skirtos 60 (šešiasdešimčiai) bendrosios praktikos slaugytojų.
2.2. Paslaugų tikslinė grupė – bendrosios praktikos slaugytojai.
2.3. 	Pirkimo paslaugų tikslas – užtikrinti ne daugiau kaip 60 bendrosios praktikos slaugytojų profesinių kompetencijų tobulinimą, būtiną slaugos praktikos licencijai gauti, suteikiančiai teisę teisėtai verstis slaugos praktika Lietuvoje.

3. REIKALAVIMAI BENDROSIOS PRAKTIKOS SLAUGYTOJŲ PROFESINĖS KVALIFIKACIJOS TOBULINIMO MOKYMAMS

3.1. Profesinės kvalifikacijos tobulinimo programos, skirtos bendrosios praktikos slaugytojams, turi būti suderintos Lietuvos Respublikos sveikatos apsaugos ministro 2011 m. birželio 28 d. įsakymo Nr. V-645 „Dėl Sveikatos specialistų tobulinimo programų derinimo taisyklių ir Tobulinimo programų vertinimo komisijos nuostatų patvirtinimo“ (toliau - Įsakymas Nr. V-645) nustatyta tvarka ir skelbiamos Lietuvos sveikatos priežiūros specialistų Kompetencijų platformos informacinėje sistemoje. Šios informacinės sistemos valdytoja ir tvarkytoja yra VASPVT, kuri turi teisę ir technines galimybes patikrinti šio reikalavimo atitiktį. Tiekėjas pasiūlyme pirkimui turi nurodyti konkrečių mokymų programų pavadinimus ir kodus, skelbiamus  Lietuvos sveikatos priežiūros specialistų Kompetencijų platformos informacinėje sistemoje. Visos pasiūlyme nurodytos programos turi būti suderintos ir paskelbtos Kompetencijų platformoje iki pasiūlymų pateikimo termino pabaigos.
3.2. Tobulinimo programos turi užtikrinti bendrosios praktikos slaugytojų kvalifikacijos tobulinimąsi pagal Lietuvos Respublikos sveikatos apsaugos ministro 2002 m. kovo 18 d. įsakymo Nr. 132 „Dėl sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarkos" aktualios redakcijos reikalavimus.
3.3. Mokymai turi būti vykdomi lietuvių kalba pagal švietimo teikėjo su Lietuvos Respublikos sveikatos apsaugos ministerija suderintas ir Lietuvos sveikatos priežiūros specialistų Kompetencijų platformos informacinėje sistemoje skelbiamas profesinės kvalifikacijos tobulinimo programas (žr. Įsakymą Nr. V-645). 
3.4.  Mokymai gali būti organizuojami Tiekėjo pasirinktu būdu (kontaktiniu, nuotoliniu, mišriu), išskyrus šios Techninės specifikacijos 3.7 papunktyje nurodytus mokymus, kurie turi būti vykdomi kontaktiniu būdu. Patalpomis kontaktiniams mokymams turi pasirūpinti tiekėjas. Jos turi atitikti higienos normas bei saugos reikalavimus pagal epidemiologinę situaciją šalyje. Metodiniai ištekliai (pavyzdžiui, mokomoji medžiaga), maitinimo paslaugos (įskaitant ir kavos pertraukėlės) į pirkimo objektą neįeina.
3.5. Tiekėjo siūlomos profesinės kvalifikacijos tobulinimo programos privalo apimti bendrosios praktikos slaugytojų profesinių kompetencijų tobulinimą, reikalingą 160 val. mokymų apimčiai užtikrinti.
3.6. Iš viso privalomojo tobulinimosi valandų skaičiaus (160 val.) bendrosios praktikos slaugytojo dalyvavimas tobulinimosi programose pagal tobulinamų kompetencijų grupes turi sudaryti:
· ne mažiau kaip 60 proc. klinikinių (specialybinių) kompetencijų tobulinimas;
· ne mažiau kaip 10 proc. bendrųjų (ne klinikinių, ne specialybinių) profesinių kompetencijų tobulinimas.
3.7. [bookmark: part_21f135b201aa4bd4972b8bbea471db1b]Viena iš tobulinimo mokymų programų privalo būti „Pirmoji medicinos pagalba“, kurios trukmė – 8 valandos. Ne mažiau kaip pusė kurso laiko trukmės turi būti skiriama praktinių įgūdžių tobulinimui pagal Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 patvirtintą asmens sveikatos priežiūros ir farmacijos specialistų kompetenciją teikiant pirmąją medicinos pagalbą aprašo tvarką. Praktiniai įgūdžiai turi būti tobulinami naudojant medicininę simuliacinę įrangą.
3.8. Bendra vienam bendrosios praktikos slaugytojui skirtų kvalifikacijos tobulinimo programų trukmė iš viso turi sudaryti 160 valandų. Konkretus kiekvienam mokymų dalyviui skirtas individualus tobulinimo planas turi būti suderintas su Perkančiąją organizacija. 
3.9. Vienam bendrosios praktikos slaugytojui skirto profesinės kvalifikacijos tobulinimo (160 val.) kaina neturi viršyti 645 EUR be PVM.
3.10. Mokymai su praktine dalimi turi būti organizuojami penkiuose didžiuosiuose Lietuvos miestuose (Vilniuje, Kaune, Klaipėdoje, Šiauliuose, Panevėžyje).
3.11.  Bendrosios praktikos slaugytojus, kuriems turi būti suteiktos mokymų paslaugos, Tiekėjui raštu (Tiekėjo nurodytu elektroniniu paštu teikdama atskirus užsakymus) nurodo VASPVT. Tiekėjas privalo kiekvienam nurodytam bendrosios praktikos slaugytojui sudaryti galimybę dalyvauti mokymuose ir organizuoti mokymų procesą taip, kad visas 160 val.  mokymų kursas būtų įvykdytas ne vėliau kaip per 9 mėnesius nuo el. paštu gauto užsakymo dienos.
3.12. Tiekėjas kas du mėnesius, ne vėliau kaip per 5 darbo dienas pasibaigus kiekvienam ataskaitiniam laikotarpiui (dviejų mėn. terminui), el. paštu privalo pateikti VASPVT informaciją apie kiekvieno bendrosios praktikos slaugytojo, kuriam jis organizuoja mokymus, mokymų eigą: baigtus bei vykdomus mokymus pagal atskiras programas; mokymų lankomumą pagal konkrečias mokymų datas; įrodomuosius dokumentus (pavyzdžiui, dalyvių sąrašus su fiziniais ar el. Parašais, arba nuotolinio prisijungimo sąrašais; ekrano nuotraukas kuriose aiškiai matomi dalyvių vardai ir pavardės). Duomenys teikiami pagal VASPVT, suderinus su Centrine projektų valdymo agentūra, pateiktą patvirtintą formą (priedas).
3.13. Tiekėjas, kiekvienam bendrosios praktikos slaugytojui pabaigus visą 160 val. mokymų kursą arba nutraukus mokymus, ne vėliau kaip per 5 darbo dienas nuo šių juridinių faktų atsiradimo praneša apie juos Perkančiajai organizacijai, pateikdamas šios Techninės specifikacijos 3.12 papunktyje nurodytą informaciją, kuri dar nebuvo pateikta šio papunkčio nustatytu periodiškumu.
3.14. Tiekėjas mokymus turi organizuoti 36 (trisdešimt šešis) mėnesius nuo sutarties įsigaliojimo dienos bet ne vėliau kaip iki 2029 m. birželio 30 d.
3.15.  VASPVT užtikrina, kad per visą sutarties laikotarpį Tiekėjui bus pateikta ne mažiau kaip 80 procentų bendrosios praktikos slaugytojų nuo šios Techninės specifikacijos 2.3 papunktyje nurodyto maksimalaus skaičiaus.
3.16. Pasibaigus mokymams, per 30 kalendorinių dienų Tiekėjas privalo pateikti informaciją apie bendrosios praktikos slaugytojų mokymų baigimą įregistruodamas atitinkamus duomenis Lietuvos sveikatos priežiūros specialistų Kompetencijų platformos informacinėje sistemoje.
3.17.  Už paslaugas tiekėjui apmokama kiekvienam bendrosios praktikos slaugytojui pabaigus visą 160 val. mokymų kursą ir pateikus šios Techninės specifikacijos 3.12 papunktyje nurodytą informaciją, perdavimo–priėmimo aktą bei sąskaitą faktūrą. Apmokėjimas įvykdomas per 30 kalendorinių dienų nuo paslaugų perdavimo-priėmimo akto pasirašymo dienos. Tiekėjas gali parengti bendrą perdavimo-priėmimo aktą ir sąskaitą faktūrą dėl kelių bendrosios praktikos slaugytojų.  Jeigu mokymų dalyvis nebaigia viso 160 val. mokymų kurso dėl nuo Tiekėjo nepriklausančių aplinkybių, Tiekėjui apmokama proporcingai faktiškai suteiktų, dokumentais pagrįstų ir Perkančiosios organizacijos patvirtintų mokymų valandų apimčiai. Vienos mokymų valandos įkainis apskaičiuojamas bendrą vienam dalyviui pasiūlytą 160 val. mokymų kainą padalijus iš 160.“                     
3.18. VASPVT ne vėliau kaip per 3 (tris) darbo dienas nuo šios Techninės specifikacijos 3.17 papunktyje nurodytų dokumentų pateikimo, pateikia pastabas dėl suteiktų paslaugų ir nustato 5 (penkių) darbo dienų terminą pastabose nurodytiems trūkumams pašalinti, arba pasirašo paslaugų perdavimo–priėmimo aktą.
3.19. Tiekėjas turi užtikrinti Mokymo dalyvių asmens duomenų apsaugą, kursų dalyvių asmens duomenis tvarkyti remiantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais asmens duomenų apsaugą reglamentuojančiais teisės aktais.
_____________________________


Bendrosios praktikos slaugytojo profesinės kvalifikacijos tobulinimo mokymo paslaugų techninės specifikacijos
priedas

MOKYMO (-Ų) DALYVIŲ SĄRAŠAS
______________
(data)

1. BENDRA INFORMACIJA APIE PROJEKTĄ*
	Projekto vykdytojo / projekto partnerio pavadinimas
	Valstybinė akreditavimo sveikatos priežiūros veiklai tarnyba prie Sveikatos apsaugos ministerijos

	Projekto vykdytojo / projekto partnerio kodas
	191352247

	Projekto pavadinimas 
	Užsienio sveikatos priežiūros specialistų (įskaitant ir iš Lietuvos išvykusius sveikatos priežiūros specialistus) ir neaktyvių sveikatos priežiūros specialistų pritraukimas

	Projekto kodas
	09-030-P-0001


     *Projektą arba Jungtinį projektą 
2. INFORMACIJA APIE MOKYMĄ*
	Kurso numeris ir pavadinimas
	

	Grupės numeris
	

	Mokymų dėstytojas
	

	Mokymų vieta
	


*Toliau vartojamos sąvokos: Grupė – dalyvių grupė, vienu metu vienoje vietoje dalyvaujanti mokymuose. Mokymas (paskaitų, seminarų, konsultacijų ar pan.) kursas ar renginys, t. y. viena kurso diena. 
3. MOKYMO (-Ų) DALYVIŲ SĄRAŠAS** 
A. Pildoma, kai Mokymo (-ų) dalyvių sąrašas yra rengiamas vienam mokymui (jei A dalis nereikalinga, ištrinti).
	Data***
	



	Eil. Nr.
	Dalyvio vardas
	Dalyvio pavardė
	 
**(pvz., Atstovaujamos institucijos pavadinimas)
	Parašas****

	
	
	
	
	

	
	
	
	
	

	
	
	
	
	

	
	
	
	
	


** Prireikus projekto vykdytojas gali A ar B dalyse įterpti daugiau stulpelių, pavyzdžiui „Dalyvio kontaktiniai duomenys“, „Pareigų pavadinimas“, „Atstovaujamos institucijos pavadinimas“, „Nurodoma mokymų data/suteiktų paslaugų data“ ir pan. 
*** Data įvedama rankiniu būdu (formatu 0000-00-00). Jeigu mokymai vyksta ne visą dieną, taip pat nurodomas tikslus mokymo pradžios ir pabaigos laikas (formatu 00:00-00:00). Tuo atveju, jei projekte vykdomos veiklos, susijusios su integralios pagalbos paslaugomis ar teikiamomis soc. paslaugomis,  gali būti nurodomas ataskaitinis laikotarpis (formatu nuo 0000-00-00 iki 0000-00-00). 
**** Jeigu dalyvis yra mažametis (iki 14 metų), už jį dalyvių sąraše pasirašo vienas iš tėvų arba teisėtas atstovas, nurodydamas pasirašymo/atstovavimo pagrindą (pvz. tėvas, globėjas). Jeigu nei vienas iš tėvų arba teisėtas atstovas mažamečio nelydi , tada pasirašo pats dalyvis. Paslaugos teikėjas sąrašo pabaigoje parašu patvirtina, kad paslaugos buvo suteiktos.
Jeigu dalyvis dėl negalios ar sveikatos sutrikimų pasirašyti negali, už jį dalyvių sąraše pasirašo teisėtas atstovas, nurodydamas pasirašymo/atstovavimo pagrindą (pvz. tėvas, globėjas). Jeigu teisėtas atstovas dalyvio nelydi, tada pasirašo paslaugos teikėjas (pvz. psichologas, soc. darbuotojas ir t.t.), nurodydamas pasirašymo pagrindą. Paslaugos teikėjas sąrašo pabaigoje parašu patvirtina, kad paslaugos buvo suteiktos.
B. Pildoma, kai Mokymo (-ų) dalyvių sąrašas yra rengiamas daugiau nei vienam mokymui (jei B dalis nereikalinga, ištrinti).
	Eil. Nr.
	Dalyvio vardas
	Dalyvio pavardė
	(Nurodoma 
 mokymų data***)
	(Nurodoma mokymų data***)
	(Nurodoma mokymų data***)
	(Nurodoma mokymų data***)
	(Nurodoma mokymų data***)

	
	
	
	(Dalyvio parašas****)
	(Dalyvio parašas****)
	(Dalyvio parašas****)
	(Dalyvio parašas****)
	(Dalyvio parašas****)

	
	
	
	
	
	
	
	

	
	
	
	
	
	
	
	

	
	
	
	
	
	
	
	


***Data įvedama rankiniu būdu (formatu 0000-00-00). Jeigu mokymai vyksta ne visą dieną, taip pat nurodomas tikslus mokymo pradžios ir pabaigos laikas (formatu 00:00-00:00). 
**** Jeigu dalyvis yra mažametis (iki 14 metų), už jį dalyvių sąraše pasirašo vienas iš tėvų arba teisėtas atstovas, nurodydamas pasirašymo/atstovavimo pagrindą. Jeigu nei vienas iš tėvų arba teisėtas atstovas mažamečio nelydi , tada pasirašo pats dalyvis. Paslaugos teikėjas sąrašo pabaigoje parašu patvirtina, kad paslaugos buvo suteiktos.
Jeigu dalyvis dėl negalios ar sveikatos sutrikimų pasirašyti negali, už jį dalyvių sąraše pasirašo teisėtas atstovas, nurodydamas pasirašymo/atstovavimo pagrindą. Jeigu teisėtas atstovas dalyvio nelydi, tada pasirašo paslaugos teikėjas (pvz. psichologas, soc. darbuotojas ir t.t.), nurodydamas pasirašymo pagrindą. Paslaugos teikėjas sąrašo pabaigoje parašu patvirtina, kad paslaugos buvo suteiktos.
